สถานีกรมทหารราบที่ 11

สถานีกรมทหารราบที่ 11 () เป็นสถานีรถไฟฟ้าบีทีเอสแบบยกระดับ ในเส้นทางสายสุขุมวิท ยกระดับเหนือถนนพหลโยธิน กรุงเทพมหานคร ในพื้นที่แขวงอนุสาวรีย์ เขตบางเขน กรุงเทพมหานคร เปิดให้บริการเมื่อวันที่ 5 มิถุนายน พ.ศ. 2563

ที่ตั้ง 
ถนนพหลโยธิน บริเวณด้านหน้ากรมทหารราบที่ 11 มหาดเล็กราชวัลลภรักษาพระองค์ ในพื้นที่แขวงอนุสาวรีย์ เขตบางเขน กรุงเทพมหานคร

แผนผังของสถานี

รายละเอียดของสถานี

รูปแบบของสถานี  
เป็นแบบชานชาลาด้านข้าง (side platform station) ขนาดมาตรฐาน กว้าง 22.15 เมตร (ระยะรวมหลังคา 27.8 เมตร) ระดับชานชาลาสูงจากพื้นดิน 18 เมตร ประกอบด้วยชั้นขายบัตรโดยสาร และชานชาลา มีประตูกั้นชานชาลาแบบ Half Height Platform Screen Doors ในส่วนหลังคาชานชาลามีการออกแบบให้ป้องกันฝนสาดและแดดส่อง โดยใช้กระจกเชื่อมปิดหลังคาทั้งหมด โดยสถานีแห่งนี้ถูกใช้เป็นสถานีต้นแบบในการก่อสร้างสถานีต่าง ๆ ของส่วนต่อขยายสายสีเขียว ช่วงหมอชิต–สะพานใหม่–คูคต

ในส่วนของทางวิ่งและชานชาลาฝั่งตะวันออก (ปลายทางสถานีเคหะ) ได้มีการติดตั้งแผงกั้นระดับสายตา เนื่องจากทิวทัศน์ฝั่งนั้นเป็นพื้นที่ของกรมทหารราบที่ 11 มหาดเล็กราชวัลลภรักษาพระองค์

สัญลักษณ์ของสถานี
ใช้สีเขียวเข้มตกแต่งรั้วและเสาบริเวณชานชาลา ป้ายทางเข้าและทางขึ้นสถานี เพื่อบ่งบอกว่าเป็นสถานีฝั่งพหลโยธินเหนือ

ทางเข้า-ออก 
ประกอบด้วยทางขึ้น-ลงปกติ และทางเดินใต้รางรถไฟฟ้าเชื่อมสะพานลอยเดิม ได้แก่
 1 สถานีบริการน้ำมัน ปตท.
 2 กรมทหารราบที่ 11 รักษาพระองค์ (บันไดเลื่อน)
 3 เขตการเดินรถที่ 1 องค์การขนส่งมวลชนกรุงเทพ (บันไดเลื่อนและทางเดินลอยฟ้า)
 4 กองการบิน ศูนย์การเคลื่อนย้ายกองทัพบก
 ทางเดินยกระดับ กรมทหารราบที่ 11 รักษาพระองค์, เขตการเดินรถที่ 1 องค์การขนส่งมวลชนกรุงเทพ, ธนาคารอาคารสงเคราะห์ สาขาบางเขน
จุดรวมพลอยู่ที่ทางออก 1 บริเวณสถานีบริการน้ำมัน ปตท. และทางออก 4 ใกล้ประตูกองการบิน ศูนย์การเคลื่อนย้ายกองทัพบก

เวลาให้บริการ

การเชื่อมต่อรถโดยสารประจำทาง 

สถานีกรมทหารราบที่ 11 สามารถเชื่อมต่อกับรถโดยสารประจำทางได้สะดวก เนื่องจากตั้งอยู่ใกล้กับเขตการเดินรถที่ 1 (อู่รถเมล์บางเขน) รถขสมก. สาย 95 107 129 543(ท่าน้ำนนท์) 543 รถเอกชน สาย 126 

ถนนพหลโยธิน รถขสมก. สาย 26 34 39 59 107 114 129 185 503 522 543(ท่าน้ำนนท์) รถเอกชน สาย 39 51 126 524 มินิบัส สาย 34 39

สถานที่สำคัญใกล้เคียง 
 กรมทหารราบที่ 11 มหาดเล็กราชวัลลภรักษาพระองค์
 กรมทางหลวงชนบท
 กองการภาพ กรมการทหารสื่อสาร
 วิทยาลัยเทคโนโลยีไทยบริหารธุรกิจ
 โรงเรียนอมาตยกุล
 องค์การขนส่งมวลชนกรุงเทพ เขตการเดินรถที่ 1 (อู่รถเมล์บางเขน)
 หมู่บ้านถาวรวิลล่า

อ้างอิง 

กรมทหารราบที่ 11
สิ่งก่อสร้างตั้งแต่ พ.ศ. 2563
กรมทหารราบที่ 11